
BIROUL SOLUTIONARI  CONTESTATII SI METODOLOGIE 

IF2014-003495/11.03.2014                                                                                                                         

                                                                                                                          APROBAT

                                                                                                                  PRIMAR

                                                                                                                   ROBU NICOLAE
Referat 

privind acordarea scutirii de la plata impozitului aferent cladirii, situate in Timisoara, str Aleea Sanatatii, nr. 15, datorat bugetului local pentru anul fiscal 2014, Asociatiei Casa Faenza
Avand in vedere cererea inregistrata la Directia Fiscala a Municipiului Timisoara sub nr.E22014-002074/27.01.2014, completata cu documentatia inregistrata sub nr.E22014-003426/06.02.2014, prin care Asociatia Casa Faenza, cu sediul in Timisoara, Aleea Sanatatii, nr. 15, CUI 14030850, solicita in baza dispozitiilor art.250 alin.(1) pct.19 din Legea nr.571/2003 privind Codul Fiscal, acordarea scutirii de la plata impozitului aferent cladirii situate in Timisoara, Aleea Sanatatii, nr. 15, datorat bugetului local al municipiului Timisoara pentru anul fiscal 2014. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 

Prin Hotararea Consiliului Local nr.285/30.05.2013, privind stabilirea impozitelor şi taxelor locale în Municipiul Timişoara pentru anul 2014, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.285/30.05.2013:
· art. 1 „Nu se supun impozitarii pentru anul fiscal 2014, cladirile utilizate in intregul lor de catre asociatii, fundatii si culte sau de catre acestea in parteneriat cu autoritati sau institutii publice, numai pentru activitati social-umanitare, constand in: asigurarea de gazduire; hrana; sprijin material; ingrijire medicala; asistenta sociala; psihologica; activitati educationale; activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice si altele asemenea), prestate cu titlu gratuit „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de asociatie in sustinerea cererii de acordare a scutirii inregistrate la Directia Fiscala a Municipiului Timisoara sub nr. E22014-002074/27.01.2014 si nr. E22014-003426/06.02.2014, rezulta urmatoarele:

· potrivit Actului Constitutiv  al Asociatiei „Casa Faenza”, autentificat prin incheierea nr.1514/26.04.2001, Asociatia ”Casa Faenza” este persoana juridica romana de drept privat fara scop patrimonial.

· art. 2 si art. 3 din Statutul Asociatiei „Casa Faenza” autentificat prin incheierea nr.1515/26.04.2001, modificat prin actul aditional autentificat sub nr.1103/21.07.2003, actele aditionale atestate sub nr.72, 71/DC/12.01.2007 si sub  nr.48/18.11.2010: art. 2 „Scopul asociatiei este de a raspunde nevoilor sociale individuale, familiale sau de grup in vederea depasirii unor situatii de dificultate pentru prezervarea autonomiei si protectiei, pentru prevenirea marginalizarii si excluderii sociale si promovarea incluziunii sociale a copiilor cu elemente si tulburari de spectru autist cu varsta cuprinsa intre 0 si 18 ani.”; art. 3 „Obiectivele Asociatiei sunt urmatoarele: prevenirea, limitarea situatiilor de vulnerabilitate si mentinerea, refacerea sau dezvoltarea capacitatilor individuale pentru depasirea situatiilor de nevoie sociala a copiilor cu elemente si tulburari de spectru autist cu varsta cuprinsa intre 0 si 18 ani.” 

· potrivit declaratiei pe proprie raspundere a d-nei  Cretu Loredana Petronela, avand functia de Director al Asociatiei „Casa Faenza”, cladirea situata in Timisoara str. Aleea Sanatatii nr.15, este utilizata de asociatie pentru activitati social-umanitare constand in acordarea gratuita de servicii sociale in unitati specializate care asigura ingrijirea sociala, activitati de recuperare, reabilitare si reinsertie sociala pentru copiii cu sindrom autist. 

Aratam ca, in vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, Aleea Sanatatii, nr. 15, în temeiul art.250 alin.(1) pct.19 din Legea nr.571/2003, organul fiscal a procedat la efectuarea unei cercetari la fata locului, respectiv la cladirea situata in Timisoara, Aleea Sanatatii, nr. 15,  in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr. 285/30.05.2013. 

Potrivit procesului-verbal incheiat in data de 20.02.2014, ca urmare a efectuarii cercetarii la fata locului, toate spatiile cladirii situate in Timisoara, Aleea Sanatatii, nr. 15 sunt folosite exclusiv pentru activitatile specifice asociatiei constand in  evaluarea psiho-socio-medicala, activitati educative, cluburi si  kinetoterapie pentru copiii cu sindrom autist.
Avand in vedere cele prezentate mai sus, consideram ca, cladirea situata in Timisoara, Aleea Sanatatii, nr. 15, aflata in proprietatea Asociatiei Casa Faenza, se incadreaza in dispozitiile art. 1 din anexa nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014. 
Mentionam faptul ca impozitul pe cladiri, aferent anului fiscal 2014, pentru cladirea situata in Timisoara Aleea Sanatatii, nr. 15, este in cuantum de 79.701 .

Avand in vedere cele prezentate mai sus,  in baza prevederilor art. 250 alin. (1) pct. 19 din Legea nr. 571/2003 si prevederilor anexei nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014,
PROPUNEM:

Acordarea scutirii de la plata impozitului pe cladiri aferent cladirii situate in Timisoara, Aleea Sanatatii, nr. 15,  datorat bugetului local al Municipiului Timisoara pentru anul fiscal 2014, Asociatiei Casa Faenza, cu sediul in Timisoara, Aleea Sanatatii, nr. 15, CUI 14030850.

